b"\n_START_ARTICLE_\nMouchette \xe2\x80\x93 raiskattu\n_START_SECTION_\nTuotanto ja vastaanotto\n_START_PARAGRAPH_\nBresson aloitti elokuvan Mouchette \xe2\x80\x93 raiskattu kuvaamisen vain pari kuukautta sen j\xc3\xa4lkeen, kun Balthazar oli valmistunut. Balthazar ja Mouchette \xe2\x80\x93 raiskattu olivatkin Bressonin ainoat elokuvat, jotka valmistuivat per\xc3\xa4tt\xc3\xa4isin\xc3\xa4 vuosina. Elokuva perustui Georges Bernanosin romaaniin Mouchette. Bernanos oli kirjoittanut romaaninsa vuonna 1936 asuessaan Mallorcalla. Inspiraation h\xc3\xa4n oli saanut teokseensa Espanjan sis\xc3\xa4llissodassa n\xc3\xa4kemest\xc3\xa4\xc3\xa4n terrorista._NEWLINE_Bresson ei ollut kiinnostunut Bernanosin romaaniista sis\xc3\xa4llissodan takia vaan nuoren tyt\xc3\xb6n tarinan takia. 16 vuotta aiemmin Bresson oli sovittanut valkokankaalle Bernanosin romaanin perustuvan elokuvan Papin p\xc3\xa4iv\xc3\xa4kirja. Bresson pyrki siin\xc3\xa4 olemaan mahdollisimman kuuliainen alkuper\xc3\xa4iselle romaanille, mutta Mouchetten tarinaa h\xc3\xa4n muokkasi selv\xc3\xa4sti. Bresson muutti henkil\xc3\xb6suhteita ja tarinan aikaj\xc3\xa4nnett\xc3\xa4 24 tunnista viikkoon. Lis\xc3\xa4ksi h\xc3\xa4n vaihtoi tapahtumapaikan Artois'sta Vauclusen alueella ja tapahtuma-ajan 1930-luvulta 1960-luvulle._NEWLINE_Mouchette \xe2\x80\x93 raiskattu kiellettiin joillain alueella aiheensa takia. Elokuva palkittiin kuitenkin sek\xc3\xa4 Cannesin ett\xc3\xa4 Venetsian elokuvajuhlilla. Lis\xc3\xa4ksi se sai Ranskan elokuvakriitikoiden parhaan ranskalaisen elokuvan M\xc3\xa9li\xc3\xa8s-palkinnon, jonka se jakoi Luis Bu\xc3\xb1uelin P\xc3\xa4iv\xc3\xa4perhon kanssa."